Mazulis Rūts
Džordžs Hermans Rūts (angļu: George Herman Ruth, Jr.; dzimis 1895. gada 6. februārī, miris 1948. gada 16. augustā), plašāk pazīstams kā "Mazulis" Rūts (angļu: "Babe" Ruth), bija amerikāņu beisbolists, spēlēja ārējā laukuma spēlētāja un pičera pozīcijās. Karjeras laikā (1914–1935) pārstāvēja Bostonas "Red Sox", Ņujorkas "Yankees" un Bostonas "Braves" klubus. 1948. gada 16. augustā 53 gadu vecumā Džordžs Hermans "Mazulis" Rūts mira no pneimonijas.